English: Thank you for that series of questions. We've considered at great length how we can solve some of the issues that Russell George rightly highlights, and we've gone for the series of lots in order to have very specific provision for specific types of community. That's why there's also a community lot in there, because we want to be able to ensure that we do get the right flexible technologies for different communities. And so, there's quite a bit of work to be done for some of the bespoke communities about how the best technology fix will work, what internet service providers might be attracted once the technology is in place, what the relationship between those ISPs and some of the big providers might be, and so on. I'll give him a bit of an anecdotal example, because it illustrates the problem. Oftentimes, if I'm talking to somebody with very slow broadband - 0.02 Mbps or some such - they tell me that they don't care about 30 Mbps; they'd be delighted to have 7 Mbps or whatever. They only want to upload their single farm payment, and so on. And therein lies the difficulty, because, first of all, we're talking about download speeds, but often people are talking about upload issues. There are real issues with what happens when you do get 7K and find you can't actually stream Sky and your teenage children can't do their homework, and all the rest of it. And we know from our business advisers that, actually, once people have their foot on that ladder, they're not suddenly satisfied with 7 Mbps; they want to climb that ladder. So, we need to ensure that we have a futureproof system in place that doesn't deliver shadow speeds of that sort. So, a mix will be absolutely essential. You heard me detailing that we have listened to the whole issue around the scheduling and people falling in and out of scope, and so on. So, we now have a very specific map of identified premises. We've done a lot of work to make sure that we know where those premises are. There is a shadow on the map, which is where we've had some indication through the open market review from providers that they are themselves going to provide superfast or ultrafast in those areas. Russell George will acutely remember how we did it last time, and the fact that we had to then vary the contract for another 42,000 premises when those plans were revised. We've learnt that lesson and so we've structured it in a such a way that those shadow premises will come in or out of the contract when we see whether they're connected or not. So, in answer to your question about that, as it becomes absolutely clear whether there's a commercial roll-out or whether it's part of this extension or not, those people will come in and out of the various lots and we've deliberately flexed it so that we can do that so we don't have that problem. The reason we've kept the voucher scheme in place, though, is because - I make no secret of this - £18 million, although it's a substantial sum of money and a big investment from the Government, isn't enough to get to all premises in Wales. There will be still some people who are inaccessible in one regard or another and we will therefore be expecting the voucher scheme to come into play where they pay a part-share of that and we continue to pay a part-share of that, to reach those really difficult premises. I'm completely upfront about that. The topography of Wales is such that it is just - that's just life. I will say this, though: I'm always amazed by the number of individuals who write to me saying that they recently bought their house and now they're very upset about their broadband speeds. Deputy Presiding Officer, I will say this to the house sellers and purchasers of Wales: why not check first? If it's going to cost you £25,000 to get broadband, why not consider knocking that off the price of the house you're buying? Really, until we get some commercial reality into this, we can't be expected to just get state aid all the time. I completely accept that if you've been in your house for a long time and through no fault of your own, technology has changed and so on, but if you're buying a new house or you're buying new premises, for goodness' sake, why not check before you buy?
Welsh: Diolch i chi am y gyfres honno o gwestiynau. Rydym ni wedi ystyried yn fanwl sut y gallwn ddatrys rhai o'r materion y mae Russell George yn ddilys iawn wedi tynnu sylw atyn nhw, ac rydym ni wedi mynd am y gyfres o lotiau er mwyn cael darpariaeth benodol iawn ar gyfer mathau penodol o gymunedau. Dyna pam y mae lot cymunedol yno hefyd, oherwydd rydym ni eisiau gallu sicrhau ein bod yn cael y technolegau hyblyg cywir ar gyfer cymunedau gwahanol. Ac felly, mae cryn dipyn o waith i'w wneud ar gyfer rhai o'r cymunedau unigryw o ran sut y bydd datrysiad technoleg gorau yn gweithio, pa ddarparwyr gwasanaethau rhyngrwyd y gellid eu denu pan fydd y dechnoleg ar waith, pa fath o berthynas fyddai rhwng y darparwyr gwasanaeth rhyngrwyd hynny a rhai o'r darparwyr mawr, ac ati. Fe soniaf am un enghraifft wrtho, oherwydd mae'n dangos y broblem. Yn aml, os wyf i'n siarad â rhywun sydd â band eang araf iawn - 0.02 Mbps neu rywbeth o'r fath - mae'n dweud wrthyf i nad yw'n poeni am 30 Mbps; byddai'n falch iawn o gael 7 Mbps neu beth bynnag. Dim ond eisiau lanlwytho ei daliad sengl ac ati sydd arno eisiau ei wneud. A dyna'r anhawster, oherwydd, yn gyntaf oll, rydym ni'n sôn am gyflymderau lawrlwytho, ond yn aml bydd pobl yn sôn am broblemau uwchlwytho. Mae yna broblemau gwirioneddol o ran beth sy'n digwydd pan rydych chi'n cael 7K ac yn canfod na allwch chi ffrydio Sky mewn gwirionedd ac nad yw eich plant yn eu harddegau yn gallu gwneud eu gwaith cartref, ac yn y blaen. A rydym wedi cael gwybod gan ein cynghorwyr busnes, mewn gwirionedd, pan fo pobl yn camu ar yr ysgol honno, nad ydyn nhw, yn sydyn, yn fodlon â 7 Mbps; maen nhw eisiau dringo'r ysgol honno. Felly, mae angen inni sicrhau bod gennym ni system ar waith sy'n ddiogel at y dyfodol nad yw'n achosi problemau o'r math hwnnw. Felly, bydd cymysgedd yn gwbl hanfodol. Fe wnaethoch chi fy nghlywed i'n nodi ein bod wedi gwrando ar y mater ynghylch amserlennu a phobl yn cael eu cynnwys neu eu hepgor, ac ati. Felly, mae gennym bellach fap penodol iawn sy'n nodi safleoedd. Rydym wedi gwneud llawer o waith i wneud yn siŵr ein bod yn gwybod ymhle mae'r safleoedd hynny. Mae cysgod ar y map, sef lle rydym wedi cael rhyw arwydd drwy'r adolygiad o'r farchnad agored gan ddarparwyr eu bod nhw eu hunain yn mynd i ddarparu band eang cyflym iawn neu gwibgyswllt yn yr ardaloedd hynny. Bydd Russell George yn cofio'n dda sut y gwnaethom ni hynny y tro diwethaf, a'r ffaith ein bod ni wedi gorfod amrywio'r contract ar gyfer 42,000 o safleoedd eraill pan adolygwyd y cynlluniau hynny. Rydym ni wedi dysgu'r wers honno ac felly rydym ni wedi ei strwythuro mewn modd sy'n golygu y bydd y safleoedd hynny yn y cysgod yn dod i mewn i'r contract neu'n cael eu hepgor pan welwn ni eu bod nhw wedi'u cysylltu neu beidio. Felly, i ateb eich cwestiwn am hynny, wrth iddo ddod yn hollol glir pa un a fydd yna gyflwyno masnachol ai peidio neu a ydynt yn rhan o'r estyniad hwn ai peidio, fe fydd y bobl hynny yn dod i mewn ac allan o'r lotiau amrywiol ac rydym ni yn fwriadol wedi ei ystwytho er mwyn inni allu gwneud hynny ac nad oes gennym y broblem honno. Y rheswm yr wyf wedi cadw'r cynllun talebau ar waith, er hyn, yw oherwydd - nid yw hyn yn gyfrinach - nad yw £18 miliwn, er ei fod yn swm sylweddol o arian ac yn fuddsoddiad mawr gan y Llywodraeth, yn ddigon i gyrraedd pob safle yng Nghymru. Bydd rhai pobl yn dal i fod yn anhygyrch mewn un ffordd neu'r llall ac felly byddwn yn disgwyl i'r cynllun talebau fod yn weithredol lle byddan nhw'n talu cyfran a byddwn ni'n parhau i dalu cyfran, i gyrraedd y safleoedd hynny sy'n anodd iawn eu cyrraedd Rwy'n gwbl agored ynglŷn â hynny. Mae topograffi Cymru yn golygu mai dyna'r sefyllfa - dyna'r sefyllfa. Dywedaf hyn, fodd bynnag: rwyf bob amser yn rhyfeddu at nifer yr unigolion sy'n ysgrifennu ataf i ddweud eu bod wedi prynu tŷ yn ddiweddar a'u bod erbyn hyn yn siomedig iawn â'u cyflymder band eang. Dirprwy Lywydd, byddwn yn dweud hyn wrth werthwyr a phrynwyr tai yng Nghymru: beth am wirio hyn yn gyntaf? Os yw'n mynd i gostio £25,000 i chi i gael band eang, beth am ystyried tynnu'r gost honno oddi ar pris y tŷ yr ydych chi'n ei brynu? Mewn gwirionedd, hyd nes inni gael rhywfaint o realiti masnachol i hyn, ni allwn ni ddisgwyl cael cymorth y wladwriaeth bob amser. Rwy'n derbyn yn llwyr os ydych chi wedi bod yn eich tŷ chi am amser hir ac nad oes unrhyw fai arnoch chi, bod technoleg wedi newid ac ati, ond os ydych chi'n prynu tŷ newydd neu os ydych chi'n prynu safle newydd, er mwyn y nefoedd, pam na wnewch chi wirio cyn prynu?